Afghanistan: Etterforsker påstand om at mulla Omar er død
Ifølge kildene skal Omar ha dødd for 2-3 år siden, skriver BBC. De hadde ingen flere detaljer om hvordan Taliban-lederen døde, men medier har i mange år spekulert i hans helsetilstand. Det er heller ikke første gang at noen hevder Omar er død. En Taliban-talsmann bekrefter overfor BBC at de vil komme med en uttalelse i saken i løpet av kort tid. Like før klokken 13 bekrefter en talsmann for den afghanske regjeringen at de etterforsker opplysningene om Omar. -Vi er klare over opplysningene om at Omar er død. Vi holder nå på å undersøke om disse påstandene kan stemme. Så fort vi kan verifisere noe, vil vi informere det afghanske folket og pressen, sier Zafar Hashemi på en hasteinnkalt pressekonferanse onsdag ettermiddagEnøyde mulla Omar, som bærer helskjegg og sjeldent viste seg offentlig, flyktet til Pakistan sammen med resten av lederskapet i Taliban etter at bevegelsens styre i Afghanistan ble styrtet i 2001, skriver NTB. Taliban-lederen ble såret fire ganger i kamp og mistet øyet i forbindelse med krigen mot det sovjetstøttede regimet. Han ble født i en landsby nær Kandahar i 1959 og ble regnet som Talibans ubestridte leder siden organisasjonen ble dannet i 1994. Omar lot seg sjelden avfotografere og derfor finnes det kun en håndfull bilder av ham. I 2001 lyktes amerikanske styrker nesten med å fange ham, men Taliban-lederen klarte å flykte i en rickshaw. I ettertid utlovde USA en dusør på 10 millioner dollar for informasjon som kunne lede til en pågripelse av Omar.Det er under to uker siden mulla Omar angivelig kommenterte de gryende fredssamtalene mellom den ytterliggående opprørsgruppen og regjeringen i Kabul. I vår utga Taliban en slags biografi om mulla Omar i forbindelse med hans 19. år som opprørsgruppens øverste leder. Her blir Omar beskrevet som en karismatisk leder som er aktiv i «jihadistaktiviteter». I teksten ble det hevdet at mulla Omars oppgaver som leder for «det islamske emiratet» ikke hadde endret seg vesentlig, til tross for at «fienden stadig leter etter ham». «Skarpt følger og inspiserer han aktivitetene mot de brutale, vantro, utenlandske inntrengerne», sto det også i teksten.
Talibans leder, mulla Omar, er død, hevder afghanske regjeringskilder overfor BBC. Terrorgruppen har foreløpig ikke kommet med en uttalelse i saken.